**Mór Városi Önkormányzat Képviselő-testületének**

**254/2014. (XI.26.) Kt.**

**határozata**

**Radó Antal Könyvtár és Művelődési Központ terembérleti és könyvtárhasználati díjairól szóló 81/2011. (III.30.) Kt határozat módosítása tárgyában**

Mór Városi Önkormányzat Képviselő-testülete a Mór Lovarda u. 5. szám alatti 17/2 hrsz-ú, 898 m2 területű, kivett művészetek háza megnevezésű ingatlanon a termek, helyiségek bérleti díjainak, illetve a kedvezményes terembérleti díj igénybevétel feltételeinek meghatározása miatt a „Radó Antal Könyvtár és Művelődési Központ terembérleti és könyvtárhasználati díjairól” szóló 81/2011. (III.30.) Kt határozatot az alábbiak szerint módosítja.

1. A határozat első bekezdése szövegének helyébe az alábbi szöveg lép:

*„Mór Városi Önkormányzat Képviselő-testülete a Lamberg-kastély Kulturális Központ 2011. április 1-től alkalmazandó terembérleti és könyvtárhasználati díjaira, a kedvezményezettek körére, és a kedvezményes igénybevétel módjára, valamint az emléktár és a művészeti kiállítás szolgáltatásainak díjára vonatkozó javaslatot a határozat mellékleteit képező 1. sz., 2. sz., 3. sz. és 4. sz. melléklet szerint elfogadja, egyidejűleg 2011. március 31. napjával a 392/2007. (XII.12.), továbbá a 23/2008. (II.14.) számú határozatát hatályon kívül helyezi.”*

1. 1. sz. melléklet címe helyébe az alábbi szöveg kerül:

***„A Lamberg-kastély Kulturális Központ terembérleti díja 2011. április 1-jétől”***

1. 1. sz. melléklet az alábbi szöveggel egészül ki:

|  |
| --- |
| Lovarda u. 5 szám alatti épület |
| Terem | Önköltségi ár móri intézmények, civil szervezetek részére | Bérleti díj |
| Mozi terem + Wc | 3.800 Ft/óra | 10.000 Ft/óra |
| Ruhatár + Büfé + Konyha | 500 Ft/óra | 2000 Ft/óra |
| Emeleti kisterem | 1.200 Ft/óra | 5.000 Ft/óra |
| Kisépület/helyiségei | 500 Ft/óra | 2000 Ft/óra |

Próba és berendezés idejére önköltségi árat kell fizetni!

1. 2. sz. melléklet címe helyébe az alábbi szöveg kerül:

***„A Lamberg-kastély Kulturális Központ kedvezményes terembérleti díj igénybevételének feltételei 2011. április 1-jétől”***

1. 2. sz. melléklet 1.1. pont szövegének helyébe az alábbi szöveg lép:

*„A városi nevelési, oktatási intézmények és egyházi szervezetek az Erzsébet téri Művelődési Ház vagy a Lovarda u. 5. szám alatti (17/2 hrsz-ú ingatlan) volt Mozi tereit kulturális programjaik lebonyolításához évente 2 alkalommal ingyenesen használhatják.”*

1. 2. sz. melléklet 2.1. pont szövegének helyébe az alábbi szöveg lép:

*„A városi érdekeltségű rendezvényeken történő megjelenés esetén (Bornapok, Márton-napok, Szent György-heti Vigasságok) az intézmény ingyenesen biztosítja termeit a fentiekben felsorolt, helyben működő szervezetek számára a Lamberg-kastélyban, a Lovarda u. 5. szám alatti (17/2 hrsz-ú ingatlan) volt Mozi épületben és az Erzsébet téri Művelődési Házban – amennyiben ingyenesen látogatható kulturális program céljára kérik a helyiséget”*

1. 2. sz. melléklet 2.2. pont második bekezdés szövegének helyébe az alábbi szöveg lép:

*„50 fő taglétszám feletti helyi – kulturális, egészségügyi, sport, szociális szervezetek évi 1 alkalommal közgyűlés vagy egyéb hivatalos összejövetel céljából térítésmentesen vehetik igénybe az Erzsébet téri Művelődési Ház nagytermét vagy a Lovarda u. 5. szám alatti (17/2 hrsz-ú ingatlan) volt Mozi épület mozi termét.”*

1. 2. sz. melléklet 2.3. pont szövegének helyébe az alábbi szöveg lép:

„A szervezeteknek az Erzsébet téri Művelődési Házban és a Lovarda u. 5. szám alatti (17/2 hrsz-ú ingatlan) volt Mozi épületben tartandó jótékonysági - a móri rászorult gyermekek, idősek, fogyatékkal élők, betegek, valamint közcélt szolgáló helyi létesítmények fejlesztése – célú és belépőjegy nélküli rendezvényeikre az önköltségi ár megfizetése vonatkozik, amely a próbák és a berendezés idejére is értendő.”

1. 2. sz. melléklet 3. pont szövegének helyébe az alábbi szöveg lép:

***„Az Erzsébet téri Művelődési Ház és a Lovarda u. 5. szám alatti (17/2 hrsz-ú ingatlan) volt Mozi épület rendszeres terembérlőire vonatkozó szabályok és tarifák”***

1. 2. sz. mellékletet az az 3.1. pont szövegének helyébe az alábbi szöveg lép:

 *„A Művelődési Házat vagy a Mozi épületét a város kiemelkedő jelentőséggel bíró művészeti csoportjai és közösségei ingyenesen használhatják, mert fellépéseikkel színesítik a város rendezvényeit, hagyományőrző és közösségformáló tevékenységet látnak el.”*

1. 2. sz. melléklet 3.3. pont szövegének helyébe az alábbi szöveg lép:

*„A Móri Ifjúsági Fúvószenekar a Művelődési Házban vagy a Mozi épületében ingyenesen vehet igénybe 2 helyiséget felszerelésének tárolása céljára, valamint próbáikhoz az épületek több helyiségét heti 2 alkalommal (szerdán 18.00-20.00, szombaton 8.00-11.00). Az ingyenes teremhasználat önköltségi ára kb. 1.020.000 Ft/év.”*

1. 2. sz. melléklet 3.5. pont szövegének helyébe az alábbi szöveg lép:

*„A Rozmaring Táncegyüttes és az Edelweiss Tánccsoport váltakozva 2 hetente tart próbákat a Művelődési Ház színháztermében vagy a Mozi épület mozi termében, pénteken 19.00-21.00 óráig. Az ingyenes teremhasználat önköltségi ára kb. 50-50.000 Ft/év.”*

1. 2. sz. melléklet 3.6. pont szövegének helyébe az alábbi szöveg lép:

*„A Móri Vegyeskar hétfőn és csütörtökön 18.30-20.30 óráig tarja próbáit a szalonban vagy a Mozi épület emeleti termében, az ingyenes teremhasználat önköltségi ára kb. 150.000 Ft/év.”*

1. 2. sz. melléklet 4. pont szövegének helyébe az alábbi szöveg lép:

*„Mór Városi Önkormányzat előzetes egyeztetés alapján 40 óra ingyenes használatot kap az Erzsébet téri Művelődési Házban vagy a Lovarda u. 5. szám alatti (17/2 hrsz-ú ingatlan) volt Mozi épületben.*

*Az országos és helyhatósági választások alkalmával szervezetenként – minden jelöltet állító szervezet és független képviselő részére – egy-egy alkalommal az Erzsébet téri Művelődési Ház vagy a Lovarda u. 5. szám alatti (17/2 hrsz-ú ingatlan) volt Mozi épület termeinek használata ingyenes.”*

1. 2. sz. melléklet 5. pont szövegének helyébe az alábbi szöveg lép:

***„A Lamberg-kastély Kulturális Központ*** *a helyiségeit bérbe vevővel terembérleti szerződést köt annak garantálására, hogy a helyiségeket rendeltetésszerűen és a házirendnek megfelelően használja, illetve a használat során esetlegesen okozott kárt megtérítse.*

*A Lamberg-kastély Kulturális**Központ a kedvezményes és ingyenes teremhasználattal éves szinten kb. 3.000.000 Ft-tal támogatja a városi civil szervezeteket és intézményeket (az elmaradt haszon, ami a termek üzleti célú bérbeadásából származhatna ennél jóval több), ezért kérjük, hogy a termet kedvezményesen igénybe vevők támogatói között tüntessék fel az intézményt.”*

Határidő: 2014. december 31.

Felelős: polgármester (Költségvetési és Adóügyi Iroda, Városfejlesztési és –üzemeltetési Iroda)

 Fenyves Péter Dr. Pálla József

 polgármester jegyző